Tivoli (Italia)

Tivoli (i antikken: Tibur) er en midtitaliensk by i regionen Lazio, omkring 20 km øst for Romas utkant.

Historie 
Tibur var bebodd av latinerne, og kom likesom det øvrige Latium under romersk kontroll i det 4. årh. f.Kr. (Municipium 90 f.Kr.). Utenfor byen bygget keiser Hadrian et stort  villaanlegg, Villa Adriana.

Også i middelalderen var Tivoli en av de viktigste byene i Romas nærområde. På midten av 1500-tallet bygde Pirro Ligorio på oppdrag av kardinal Ippolito d'Este den storslagne Villa d'Este, berømt for sine mange fontener.

Byens romantiske beliggenhet med elven Anienes fossefall og antikke ruiner har alltid virket tiltrekkende på kunstnere.

Byen ble grunnlagt i 1215 f.Kr. Da ble den også kalt Tibur og ble koblet til Roma ved tiburtinveien.

Geografi 
Byen ligger ved elven Aniene i vesthengene av Monti Tiburtini. Den har om lag 53 000 innbyggere.

Severdigheter 
 Villa Adriana
 Villa d'Este
 Villa Gregoriana ved Anienefossen
 Gamlebyen, med flere middelalderkirker
 romersk rundtempel

Referanser

Eksterne lenker 
 
 Villa d'Este

Byer i Lazio
Verdensarven i Italia
Kommuner i storbyområdet Roma hovedstad